钦定古今图书集成/明伦汇编/氏族典/第290卷 > 唐仲友
## 钦定古今图书集成/明伦汇编/氏族典/第290卷 > 唐仲友

按《宋史朱熹传》：“浙东大饥，宰相王淮奏熹提举浙东
常平茶盐公事、知台州。唐仲友与王淮同里，为姻家，
吏部尚书郑丙、侍御史张大经交荐之，迁江西提刑，
未行。熹行部至台，讼仲友者纷然，按得其实，章三上，
淮匿不以闻，熹论愈力，仲友亦自辩，淮乃以熹章进
呈。上令宰属看详，都司陈庸等乞令浙江提刑委清
彊官究实，仍令熹速往旱伤州郡相视。”熹时留台未
行，既奉诏，益上章论，前后六上。淮不得已，夺仲友《江
西新命》以授熹，辞不拜，遂归。〈按尚友录仲友字辅仁金华人〉